Liiva (Muhu)

Liiva on küla Saare maakonnas Muhu vallas. See on Muhu valla keskus ja elanike arvult suurim küla.

Küla rajati 18. sajandil ja algul oli see Muhu küla. Külast sai Muhu saare keskus alles pärast Teist maailmasõda.Baltisches historisches Ortslexikon. Teil I. Estland (Einschliesslich Nordlivland). Begonnen von Hans Feldmann, herausgegeben von Heinz von zur Mühlen, bearbeitet von Gertrud Westermann. Böhlau Verlag Köln - Wien, 1985. Lk 307.

Nõukogude ajal oli küla Muhu kolhoosi keskasula.

1. jaanuaril 2003 oli külas 220 registreeritud elanikku.

Külas asub 13. sajandil rajatud Muhu Katariina kirik. Seal tegutseb Muhu Katariina kogudus.

Muhu kirikumõisa hooneid märgiti esimest korda kaardile juba 17. sajandil. Tänapäevani säilinud pastoraadi peahoone rajati pastor Gottlieb Alexander von Schmidti ajal 1832. aastal.

Liiva külas tegutsevad põhikool, raamatukogu ja lasteaed.

Viited

Kategooria:Saare maakonna külad
Kategooria:Muhu vald